b"\n_START_ARTICLE_\nThe Hockey Stick Illusion\n_START_SECTION_\nBakgrunn\n_START_PARAGRAPH_\nAndrew Montford er en statsautorisert revisor som skriver bloggen Bishop Hill. Montford uttalte i 2005 at etter at han hadde skrevet \xc2\xaben artikkel som viste hockeyk\xc3\xb8lle-historien\xc2\xbb gikk antallet bes\xc3\xb8kende p\xc3\xa5 hans blogg fra 300 til 30\xc2\xa0000. Mange av disse sa at han burde skrive en bok om hockeyk\xc3\xb8llen.\n_START_SECTION_\nSammendrag\n_START_PARAGRAPH_\nThe Hockey Stick Illusion f\xc3\xb8lger historien om Michael E. Mann, Raymond S. Bradley og Malcolm K. Hughes's hockeyk\xc3\xb8llegraf fra denne grafen f\xc3\xb8rste gang ble publisert i Nature, frem til  Steve McIntyre f\xc3\xb8rst ble interessert i grafen; og hans p\xc3\xa5f\xc3\xb8lgende kamp for \xc3\xa5 klare \xc3\xa5 gjenskape resultatene i MBH98 og avvisningen fra Mann om \xc3\xa5 avdekke metodologien og data brukt._NEWLINE_De siste kapitlene i boken h\xc3\xa5ndterer det boken betegner som Climategate. Her sammenligner forfatteren flere e-poster mot bevisene presentert i The Hockey Stick Illusion. Montford ser i hovedsak p\xc3\xa5 e-postene som gjelder fagfellevurderingsprosessen og hvordan disse ang\xc3\xa5r Stephen McIntyres anstrengelser med \xc3\xa5 f\xc3\xa5 tak i data og metologi fra Mann og andre paleoklimatologers publiserte arbeider.\n_START_SECTION_\nMottagelse\n_START_PARAGRAPH_\nBoken har f\xc3\xa5tt gode kritikker i aviskronikker og blogger for m\xc3\xa5ten den fremstiller problematikken p\xc3\xa5. Den britiske journalisten Matt Ridley har beskrevet boken som \xc2\xaben av de beste fagb\xc3\xb8kene p\xc3\xa5 mange \xc3\xa5r\xc2\xbb og ga komplimenter for m\xc3\xa5ten boken har avdekket det Ridley kaller \xc2\xaben stor vitenskapelig feiltagelse\xc2\xbb. Boken fikk ogs\xc3\xa5 god kritikk av den norske organisasjonen Klimarealistene._NEWLINE_I en artikkel Bruce Robbins skrev i The Courier sier han at boken viser at vitenskapen som har v\xc3\xa6rt involvert i klimaendringsbeskrivelser har blitt korrumpert av politiske og milj\xc3\xb8messige agendaer. Robbins konkluderer med at bevisene mot menneskeskapt global oppvarming \xc3\xb8ker og Hockey Stick Illusion st\xc3\xa5r som en avgj\xc3\xb8rende opptegning av sentrale poeng rundt klimendringsavitenskapen._NEWLINE_Journalisten Andrew Orlowski kommenterte at \xc2\xab[Montford] har skrevet en fortelling som tilsvarer dekektivarbeid og utholdenheten til en annen blogger Steve McIntyre\xc2\xbb._NEWLINE_Sunday Telegraph-journalisten Christopher Booker har i The Daily Telegraph anbefalt boken to ganger, en gang med betegnelsen \xc2\xabfull redegj\xc3\xb8relse\xc2\xbb av FNs klimapanels bruk av hockeyk\xc3\xb8llegrafen i dets tredje og fjerde hovedrapport, og senere beskrevet den som \xc2\xabdyktig gjenfortalt vitenskapelig dektektivhistorie\xc2\xbb._NEWLINE_Den konservative og kreasjonistiske tenketanken Discovery Institutes medgrunnlegger George Gilder skrev i Discovery News et innlegg der han sammenlignet Stephen McIntyres forf\xc3\xb8lgelse av hockeyk\xc3\xb8llens underliggende data med hovedpersonen i detektiv-tv-serien Columbo."